
DĖL OPTOMETRININKO PRAKTIKOS PASLAUGŲ TEIKIMO REIKALAVIMŲ APRAŠO PATVIRTINIMO

2020 m. birželio 12 d. Nr. V-1447
Vilnius

Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu:
. T v i r t i n u Optometrininko praktikos paslaugų teikimo reikalavimų aprašą (pridedama).
. P a v e d u įsakymo vykdymą kontroliuoti viceministrui pagal veiklos sritį.
. N u s t a t a u, kad šis įsakymas įsigalioja 2020 m. lapkričio 1 d.

 SKYRIUS


. Optometrininko praktikos paslaugų teikimo reikalavimų aprašas (toliau – Aprašas) nustato reikalavimus asmens sveikatos priežiūros įstaigoms (toliau – ASPĮ) ir asmens sveikatos priežiūros specialistams, teikiantiems optometrininko praktikos paslaugas, reikalavimus patalpoms ir medicinos priemonėms (prietaisams), naudojamiems teikiant optometrininko praktikos paslaugas, ir optometrininko praktikos paslaugų teikimo tvarką.
. Apraše vartojamos sąvokos suprantamos taip, kaip jos yra apibrėžtos Lietuvos Respublikos sveikatos apsaugos ministro 2018 m. liepos 17 d. įsakyme Nr. V-813 „Dėl Lietuvos medicinos normos MN 166:2018 „Optometrininkas“ patvirtinimo“ ir kituose asmens sveikatos priežiūros paslaugų teikimą reglamentuojančiuose teisės aktuose.

 SKYRIUS


. Optometrininko praktikos paslaugos teikiamos ASPĮ, turinčioje įstaigos asmens sveikatos priežiūros licenciją, suteikiančią teisę teikti optometrininko praktikos paslaugas.
. Optometrininko praktikos paslaugas teikia optometrininkas.

 SKYRIUS


. ASPĮ, teikiančioje optometrininko praktikos paslaugas, turi būti šios patalpos:
. pacientų laukiamasis;
. optometrininko praktikos paslaugų teikimo patalpa.
. Aprašo 5.2 papunktyje nurodytai patalpai Lietuvos higienos normos HN 47:2011 „Asmens sveikatos priežiūros įstaigos: bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. liepos 29 d. įsakymu Nr. V-737 „Dėl Lietuvos higienos normos HN 47:2011 „Asmens sveikatos priežiūros įstaigos: bendrieji sveikatos saugos reikalavimai“ patvirtinimo“, 40 punkte nurodyti reikalavimai neprivalomi.
. Optometrininko praktikos paslaugų teikimo patalpoje ir pacientų laukiamajame gali nebūti tualeto patalpos, jei ji įrengta kitoje pacientams prieinamoje pastato, kurio patalpose teikiamos optometrininko praktikos paslaugos, vietoje.
. Vienoje iš Aprašo 5 punkte nurodytų patalpų turi būti įmonės pirmosios pagalbos rinkinys, atitinkantis Įmonės pirmosios pagalbos rinkinio aprašyme, patvirtintame Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl sveikatos priežiūros ir farmacijos specialistų kompetencijos teikiant pirmąją medicinos pagalbą, pirmosios medicinos pagalbos vaistinėlių ir pirmosios pagalbos rinkinių“, nustatytus reikalavimus.
. ASPĮ, teikiančioje optometrininko praktikos paslaugas, turi būti šios medicinos priemonės (prietaisai):
. testų projektorius ar skystųjų kristalų monitorius regos aštrumui nustatyti;
. autorefraktometras ar autorefraktokeratometras regėjimo refrakcijai nustatyti;
. lentelė skaitymo akiniams parinkti (iš 40 cm atstumo);
. bandomųjų lęšių rinkinys;
. bandomieji rėmeliai;
. spalvų juslės lentelės;
. centimetrinė liniuotė ar pupilometras;
. plyšinė lempa.

 SKYRIUS


. Dėl optometrininko praktikos paslaugų pacientas kreipiasi pats arba atvyksta gydytojo, nustačiusio optometrininko praktikos paslaugų poreikį, siuntimu.
. Teikiant optometrininko praktikos paslaugas pildoma forma Nr. 025/a „Ambulatorinė asmens sveikatos istorija“, patvirtinta Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl privalomų sveikatos statistikos apskaitos ir kitų tipinių formų bei privalomų sveikatos statistikos ataskaitos formų patvirtinimo“.
. Optometrininko praktikos paslaugų organizavimo ASPĮ tvarką nustato ASPĮ vadovas.
. Optometrininko praktikos paslaugos nėra apmokamos Privalomojo sveikatos draudimo fondo biudžeto lėšomis.

